stanford-oval/wikipedia huggingface dataset:
המכון לניטור שלום וסובלנות תרבותית בחינוך בית ספרי
פעילות והשפעה

הארגון מנתח ספרי לימוד, מדריכי מורים ותוכניות לימודים מרחבי העולם, בדגש על המזרח התיכון ומדינות מערביות. דוגמאות לכך כוללות דיווחים מעמיקים על מצרים, טורקיה, ארצות הברית, ישראל, הרשות הפלסטינית, איראן וקנדה. דוחות אלה בחנו מגוון נושאים, כולל עמדות כלפי שלום, סובלנות, דמוקרטיה ובני מיעוטים.
ההשפעה של דוחות אלה כללה את החלטה של הפרלמנט האירופי בשנת 2018 להקפיא מרכיבים במימון הרשות הפלסטינית עד שתואמת תוכניות הלימודים לסטנדרטים הבינלאומיים. אותו דו"ח של הארגון הוביל לשאלות שהועלו בפומבי על מימון דומה מממשלות בשווייץ, גרמניה ובריטניה.
בישראל, הדיווח של הארגון הוביל לניתוח תקשורתי של כשלים במערכת החינוך החרדי במימון ציבורי. הארגון גם הוזמן לסייע ביצירת תוכנית לימודים לילדים פליטים סורים המחפשים מקלט ביוון.
פעילות והשפעה > ביקורת על תכנים של אונר"א

מחקרים של המכון מצביעים על תוכן בעייתי בספרי הלימוד של אונר"א ושל הרשות הפלסטינית, הכולל הסתה לאלימות, גלוריפיקציה של טרוריסטים ופיגועי התאבדות, דמוניזציה של ישראל ועידוד אנטישמיות. מחקרים אלה מצטרפים להערכות של גופים וחוקרים נוספים מישראל וממדינות מערביות אחרות שחקרו את תוכני הארגון וגרמו לביקורת על הארגון, דרישות לשינוי תוכני הלימוד בו ובחינת המשך המימון שלו על ידי המדינות התורמות.
בינואר 2021 התגברה הביקורת מצד מספר מדינות מערביות על ההסתה והאלימות בספרי הלימוד של הארגון, בעקבות דו"ח של המכון. הדו"ח תיאר תוכני שנאה בספרי הלימוד של אונר"א. הילדים ברצועת עזה נקראו "להגן על המולדת בדם". השנאה לישראל מופיעה בכל תוכני הלימוד. לדוגמה בעיה במתמטיקה המבקשת מתלמידים לזהות את המספר הנכון של חללים מהאינתיפאדה הראשונה. דוגמה אחרת היא התייחסות לארץ ישראל כאל "פלסטין" ללא שישראל מופיעה על המפה. כאשר ישראל מוזכרת היא מכונה בדרך כלל "האויב" או "הכיבוש הציוני", תוך הפרה של עקרונות הנייטרליות של האו"ם שאונר"א אמורה לתת להם עדיפות. הדו"ח מציין תאוריות קונספירציה המופצות בחומר החינוכי - לדוגמה טענות כי "הציונים" הציתו בכוונה את מסגד אל-אקצא או טענה כי ישראל משליכה בכוונה פסולת רדיואקטיבית ורעילה בגדה המערבית. מנכ"ל הארגון פיליפ לזריני טען בתגובה בדיון בפרלמנט האירופאי כי "אין מקום לכל הוראה שתעודד אלימות, אפליה, גזענות ואנטישמיות". מספר ימים לאחר מכן טענה אונר"א כי היא נוקטת אמצעים כדי להתמודד עם גלוריפיקציה של "שהידים" וקריאות לג'יהד שהופיעו בספר לימוד שלה וכי מדובר ב"טעות". לזריני טען כי הספרים יוחלפו במהירות בחומרים שמתאימים לערכי האו"ם.
בתגובה לפרסום, בסוף ינואר 2021, הודיעו קנדה ואוסטרליה על פתיחת חקירות מול הארגון ובריטניה אישרה שחומרי הלימוד מכילים חומרים מסיתים. בתגובה סגרה אונר"א את הגישה לחומרי הלימוד שהיו עד אז באתר שלה. באפריל 2021 העביר האיחוד האירופי גינוי חריף של אונר"א, בגין שימוש בחומרי חינוך המסיתים לשנאה ואלימות מול ישראל ומול יהודים. האיחוד גם התנה את המשך מימון הארגון בהתאמת תוכני החינוך לערכי האו"ם של שלום וסובלנות.
במאי 2022 גינה האיחוד האירופי בהחלטה תקדימית את סוכנות הפליטים על שימושה בחומרי חינוך המסיתים לשנאה ולאלימות נגד ישראל ונגד יהודים בבתי הספר של האו"ם בגדה המערבית ובעזה, וקיצץ כ-40% מתמיכתו השנתית בארגון. ביולי 2022 פרסם ארגון UN WATCH דו"ח המתעד 113 מקרים של הסתה לאנטישמיות וטרור בקרב מורים ופעילים באונר"א, רבים מהם מורים מהרשות הפלסטינית, בהם גם פרסום תכנים נאו-נאצים.
במרץ 2023 יצא ד"וח של United Nations Watch, ארגון זכויות אדם בלתי-ממשלתי עצמאי, ושל המכון. הדו"ח מצא כי מורים ובתי ספר של אונר"א קוראים בקביעות לרצוח יהודים וליצור חומרי הוראה המפארים את הטרור, מעודדים מות קדושים, עושים דמוניזציה לישראלים ומסיתים לאנטישמיות, שנאה ואלימות. הדו"ח חשף 47 מקרים חדשים של הסתה על ידי צוות אונר"א, תוך הפרה של המדיניות המוצהרת של הסוכנות שהיא אפס סובלנות לגזענות, אפליה או אנטישמיות בבתי הספר ובחומרי החינוך שלה. הדו"ח הוצג בפגישה בקונגרס האמריקני, ששוקל חקיקה חדשה בבית הנבחרים ובסנאט לקיצוץ המימון לאונר"א.
לפי מרכוס שף, מנכ"ל המכון, בעוד ברוב המדינות הסוניות התכנים נגד ישראל ויהודים עברו תהליך של התמתנות, ברשות הפלסטינית ואונר"א התכנים הלכו והקצינו, במיוחד מאז 16–2014. תוכנית הלימודים לא כוללת שום אפשרות לשלום, וכוללת גם אנטישמיות, האדרה של אלימות, וגלוריפיקציה של ג'יהד ושל הקרבת החיים לשם המאבק הפלסטיני.
מתודולוגיה

הארגון מיישם סטנדרטים מתודולוגיים לדיווח שלו, המבוססים על הצהרות והחלטות של אונסק"ו ושל האו"ם. זוהי גרסה מתומצתת של הסטנדרטים לשלום וסובלנות בחינוך בית הספר:
כבוד: תוכנית הלימודים צריכה לקדם סובלנות, הבנה וכבוד כלפי ה"אחר", תרבותו, הישגיו, ערכיו ואורח חייו.
אחר אינדיבידואלי: תוכנית הלימודים צריכה לטפח התקשרות אישית לאחר כפרט, רצונו להיות מוכר, נאהב ומוערך.
ללא שנאה: תוכנית הלימודים צריכה להיות נקייה מניסוחים, דימויים ואידאולוגיות העלולות ליצור דעות קדומות, תפיסות מוטעות, סטריאוטיפים, אי הבנות, חוסר אמון, שנאה גזעית, קנאות דתית ושנאה לאומית, כמו גם כל צורה אחרת של שנאה או בוז לקבוצות אחרות או עמים.
עשיית שלום: תוכנית הלימודים צריכה לפתח יכולות ליישוב סכסוכים לא אלים ולקדם שלום.
מידע ללא משוא פנים: חומרים חינוכיים (ספרי לימוד, חוברות עבודה, מדריכים למורים, מפות, איורים, עזרים) צריכים להיות עדכניים, מדויקים, מלאים, מאוזנים וללא דעות קדומות, ולהשתמש בסטנדרטים שווים כדי לקדם ידע והבנה הדדיים בין עמים שונים.
מגדר: תוכנית הלימודים צריכה לטפח שוויון וכבוד הדדי בין נשים וגברים. עליה להימנע מתפקידי מגדר סטריאוטיפיים.
שגשוג ושיתוף פעולה תקינים: תוכנית הלימודים צריכה לחנך להתנהלות כלכלית תקינה ובת קיימא ולשמירה על הסביבה עבור הדורות הבאים. היא צריכה לעודד שיתוף פעולה אזורי ומקומי לשם כך.
פרסומים

פרסומים של המכון לניטור שלום וסובלנות תרבותית בחינוך בית ספרי כוללים:
ספרי לימוד פלסטיניים: תוכנית הלימודים החדשה של הפלסטינית: עדכון 19–2018 – כיתות א'-י"ב (פורסם בספטמבר 2018)
ספרי לימוד סוריים: זהות לאומית סורית: ספר לימוד מחדש של בית הספר במהלך מלחמת האזרחים (פורסם ביולי 2018)
ספרי לימוד טורקית: תוכנית הלימודים של טורקיה תחת ארדואן: ההתפתחות של הזהות הטורקית (פורסם בנובמבר 2016)
ספרי לימוד איראניים: חינוך איראני: המהפכה המתמשכת (פורסם ב-2016)
ספרי לימוד בארצות הברית וקנדה: בין שריעה לדמוקרטיה: חינוך אסלאמי בצפון אמריקה (פורסם במרץ 2016)
ספרי לימוד מצריים: הנחלת אידיאלים איסלאמיסטיים במצרים (פורסם בסתיו 2015)
ספרי לימוד ישראלים: שלום, סובלנות וה"אחר" הפלסטיני בספרי לימוד ישראליים ( פורסם 2009–2012)
ספרי לימוד מצריים: יהודים, נוצרים, מלחמה ושלום בבית הספר המצרי (פורסם במרץ 2004)
ספרי לימוד איראניים: היחס ל"אחר" ולשלום בבית ספר איראני ספרי לימוד ומדריכי מורים (פורסם באוקטובר 2006)
ספרי לימוד ישראלים: ערבים, פלסטינים, אסלאם ושלום בספרי הלימוד הישראליים (יצא לאור 2000–2001, עודכן 2001–2002 מתוך ערבים ופלסטינים בספרי לימוד ישראליים)
ספרי לימוד פלסטיניים: ספרי לימוד פלסטיניים: מערפאת לעבאס וחמאס (פורסם במרץ 2008)
ספרי לימוד בערב הסעודית: המערב, נוצרים ויהודים בספרי בית ספר ערב הסעודית (פורסם בינואר 2003)
כלי תקשורת

דיווחים בתקשורת הכוללים את עבודת המכון לניטור שלום וסובלנות תרבותית בחינוך בית הספר כוללים:
Der Bund (שווייץ), UNO-Shulbucher verherrlichen Terroristen (ינואר 2019)
ג'רוזלם פוסט (ישראל), "ועדת הפרלמנט האירופי מצביעות להקפאת 15 מיליון אירו לרשות הפלסטינית על רקע הסתה של ספרי לימוד" (ספטמבר 2018)
סאנדיי טיימס (בריטניה), בריטניה נותנת 20 מיליון פאונד עבור בתי ספר המפארים את הקדושים והג'יהאד (אפריל 2018)
La Libre (בלגיה), "Quand des manuels scolaires palestiniens promeuvent le martyre: la Belgique impliquée" (נובמבר 2017)
ניוזוויק, "מדוע מלמדים ילדים פלסטינים לשנוא?" (מרץ 2017)
Hurriyet (טורקיה), "עוד מגע אידאולוגי מסוכן לחינוך" (ינואר 2017)
ראו גם

מבט לתקשורת פלסטינית
חינוך בישראל
אונר"א
הפרעת אבל ממושך

הפרעת אבל ממושך (Prolonged Grief Disorder - PGD) היא מצב קיצוני בו האדם חש ערגה עזה כלפי אדם שמת או שקוע במחשבות עליו באופן תדיר. המצב גורם למצוקה נפשית או לפגיעה בתפקוד היומיומי, מעבר לפגיעה הטיפוסית הקיימת באבל.
אבל היא תגובה טבעית למוות של אדם קרוב. בקרב רוב האנשים, עוצמת היגון והאבל יפחתו עם הזמן. אך בקרב קבוצה קטנה של אנשים, התחושה העזה של היגון נמשכת, והם סובלים מסימפטומים חמורים שיכולים ליצור קשיים ולהפריע להם בניהול חייהם. אנשים אלה מאובחנים כבעלי הפרעת אבל ממושך, אחת ההפרעות מקבוצת ההפרעות הקשורות לטראומה וגורמי דחק.
בעבר, היה שימוש במונח של אבל פתולוגי לתיאור מצב שבו אבל נמשך מעבר לתהליך הטבעי הצפוי בעקבות פרידה או אובדן, ומשפיע באופן משמעותי על תחומי חיים אחרים. אף שהמושג רווח בשיח היומיומי של מי שאינם אנשי מקצוע אין לו תוקף קליני או מחקרי כלשהו. זאת כיוון שכיום מקובל שאנשים שונים אבלים בצורות שונות ומגיבים לאירועי אובדן שונים במגוון של צורות ודרכים, המושפעות מתרבות, מנסיבות המוות ועוד. לכן אין כיום הסכמה על מהות המושג "אבל פתולוגי". אבל הוא במהותו תהליך תגובתי והסתגלותי. ישנם מצבים בהם היכולת להסתגל לאבדן נפגעת מסיבות שונות, הקשורות לאדם האבל, לנסיבות המוות ועוד.
הפרעת אבל מורכב ויציב

הפרעה זו מופיעה במהדורה החמישית של ה DSM, בפרק העוסק במצבים נפשיים שאין עדיין גוף ידע מספיק גדול ביחס אליהם כדי לתת להם תוקף של הפרעה נפשית. הקריטריונים המתוארים ב DSM להפרעה זו
האדם התנסה במותו של אדם קרוב עמו היה לו קשר של קרבה
מאז המוות, לפחות אחד מהסימפטומים הבאים הופיעו למשך של לפחות 12 חודשים (שישה חודשים כשמדובר בילדים):
געגועים מתמשכים לנפטר. בילדים קטנים הגעגועים יכולים ללבוש צורה של משחק ודפוסי התנהגות, בעיקר התנהגות המשקפת את היות הילד מופרד מ וכן מאוחד מחדש עם דמות עימה יש לו קשר משמעותי.
צער משמעותי וכאב רגשי, כתגובה למוות
עיסוק בנפטר
עיסוק בנסיבות המוות. בילדים עיסוק זה יכול ללבוש צורה של משחק. כמו כן אצל ילדים ייתכן עיסוק בשאלה 'אם הוא מת אז גם אחרים ימותו'?
מאז המוות, לפחות שישה מהסימפטומים הבאים נחוו במרבית הימים (יותר ימים נחוו מאשר לא) ברמה משמעותית מבחינה קלינית, והיו יציבים למשך 12 חודשים לפחות לאחר המוות במקרה של אדם אבל בוגר או שישה חודשים במקרה של ילד:
דחק תגובתי בעקבות המוות
קושי בולט לקבל את המוות. בילדים זה תלוי ביכולת הילד להבין את המשמעות הסופית של המוות.
חוויה של חוסר אמון ותחושת קהות רגשית ביחס לאובדן.
קושי להעלות זכרונות חיוביים אודות המנוח.
מרירות או כעס ביחס לאובדן
הערכה לא מסתגלת של האבל ביחס למנוח או המוות (למשל האשמה עצמית)
הימנעות מופרזת מאזכורים של האובדן (למשל הימנעות ממקומות המזכירים את המנוח), בילדים זה עשוי לכלול הימנעות ממחשבות או רגשות ביחס למנוח.
הפרעות בזהות ובחברה
רצון למות על מנת להיות עם המנוח.
קושי לבטוח באנשים אחרים מאז האובדן.
תחושה של בדידות או ניתוק מאחרים מאז האובדן.
תחושה שהחיים הם חסרי משמעות או ריקים ללא המנוח, או האמונה שאינו יכול לתפקד ללא המנוח.
בלבול ביחס לתפקיד האדם האבל בחיים, או צמצום חוויית הזהות (למשל האדם האבל מרגיש שחלק ממנו מת עם המנוח).
סירוב או קושי להמשיך בתחומי עניין ועיסוק מאז המוות וקושי לתכנן תוכניות לעתיד.
ההפרעה גורמת לקשיים ופגיעה באיכות החיים שהיא משמעותית מבחינה קלינית ויש לה השפעה על התפקוד התעסוקתי או תפקודים בתחומי חיים אחרים.
תגובת האבל אינה תואמת לתרבות, הדת והגיל המקובלים בחברתו של האדם האבל.
תת סיווג:
עם אבל טראומטי: אבל בעקבות רצח או התאבדות עם נטייה לעיסוק אינטנסיבי בטבעו הטראומטי של המוות, כולל עיסוק ברגעיו האחרונים של המנוח, המידה בה סבל טרם מותו, אופי פציעותיו ופגיעתו ואופיו הפוגעני והמכוון של המוות.
הפרעת אבל מורכב ויציב > מאפיינים נוספים הקשורים לאבחנה או תומכים בה

חלק מהאבלים יפתחו סוגים שונים של הזיות ראייה או שמיעה, בהן המנוח עשוי להראות או להשמע לרגעים מספר. כמו כן ייתכנו תלונות על מיחושים גופניים שונים (במערכת העיכול, כאבים בחלקי גוף שונים) וכן תשישות. ייתכנו גם תלונות שדומות לאלה שביטא המנוח טרם מותו.
הפרעת אבל מורכב ויציב > שכיחות האבחנה

השכיחות להפרעת הפרעת אבל ממושך (PGD) נע בין 2.4% ל 4.8% מכלל האוכלוסייה. ההפרעה שכיחה יותר בנשים מאשר בגברים, אצל מבוגרים מאשר צעירים, ככל שהקרבה למנוח גדלה, ככל שהמוות יותר אלים ויותר פתאומי.
הפרעת אבל מורכב ויציב > התפתחות וסיבתיות

ההפרעה יכולה להתפתח בכל גיל, מעל גיל שנה. הסימפטומים מתחילים בדרך כלל מספר חודשים לאחר האובדן, למרות שייתכן מצב של דחייה של מספר חודשים בהופעת הסימפטומים. למרות שתגובות האבל מופיעות בדרך כלל מיד לאחר האובדן, אין תגובות אלה מאובחנות כהפרעה, אלא אם נמשכו לפחות 12 חודשים מאז התרחש האובדן (שישה חודשים בילדים). ילדים קטנים עלולים לחוות את מות ההורה או המטפל כטראומטי בשל אי יכולתם להבין את משמעות של האדם שנעלם מחייהם. בילדים, יכולה ההפרעה להתבטא בהתנהגות משחקית, וכן בנסיגה התנהגותית התנהגות הפגנתית, שעשויה לכלול חרדה מאפשרות של נטישה מצד ההורה הנותר. אצל ילדים עלולה ההפרעה לגרום להפרעות בעיצוב הזהות האישית והחברתית. כמו כן עלולה ההפרעה להתפתח לדיכאון.
הפרעת אבל מורכב ויציב > גורמי סיכון ופרוגנוזה

סביבתיים: הסיכון להתפתחות ההפרעה גבוה יותר כאשר התקיימו יחסי תלות (רגשית או אחרת) בין האדם האבל ובין המנוח. בילדים, הפרעות הקשורות לרציפות בטיפול בילד מעלות את הסיכון להתפתחות ההפרעה.
גנטיים ופיזיולוגיים: נשים נמצאות בסיכון גבוה יותר לפתח את ההפרעה מאשר גברים.
הפרעת אבל מורכב ויציב > סוגיות תלויות תרבות באבחנה

הסימפטומים של הפרעת אבל מורכב ויציב נצפים בתרבויות שונות. עם זאת אופן הביטוי של האבל יכול להיות תלוי תרבות. האבחנה מתקיימת אם התסמינים הם יציבים והם שונים מהמקובל בנורמות התרבותיות של האדם האבל. כמו כן הפרעת אבל מורכב ויציב קשורה להתפתחות של מחלות גופניות שונות והחמרה של מחלות או מצבים רפואיים קיימים, בכלל זה מחלות לב וכלי דם, מחלות מטבוליות, יתר לחץ דם, מחלות של מערכת החיסון, וסרטן.
הפרעת אבל מורכב ויציב > סכנת אובדנות

אנשים עם אבחנת אבל מורכב ויציב מדווחים לעיתים קרובות על עליה בשיעור החשיבה האובדנית.
הפרעת אבל מורכב ויציב > תוצאות אפשריות של הפרעת אבל מורכב ויציב

ההפרעה עשויה להיות קשורה לקשיים בעבודה ובתפקוד החברתי כן עשויות להופיע התנהגויות מסוכנות כגון שימוש מוגבר בטבק ו/או אלכוהול
הפרעת אבל מורכב ויציב > אבחנה מבדלת

אבל 'נורמלי': הפרעת אבל מורכב ויציב נבדלת מאבל 'נורמלי' בחומרת הסימפטומים (משך הסימפטומים ומידת הפגיעה בתפקוד) ובכך שהיא ניתנת לא מיד לאחר האובדן אלא רק לאחר 12 חודשים לפחות (6 בילדים) מאז אובדן הנפטר, בלא שניכרת הקלה בסימפטומים ובלא שנראה תהליך הסתגלות מחודש לחיים לאחר האובדן, כמצופה באבל 'נורמלי'.
הפרעות מצב רוח: הפרעת אבל מורכב ויציב דומה להפרעות מצב רוח (דיכאון מג'ורי, וכן דיכאון כרוני - דיסתמיה) במנעד הרגשות העצובים והכאב הנפשי. התנהגות כמו בכי, מחשבות על התאבדות והתנהגות אובדנית. ההבדל הוא שבהפרעת אבל מורכב ויציב התסמינים הם סביב האובדן וקשורים אליו ואילו בהפרעות מצב רוח יכולים הסימפטומים להיות קשורים לכל דבר.
הפרעת דחק פוסט טראומטית: אנשים שחוו מוות יקירם בנסיבות טראומטיות (רצח, התאבדות, פיגוע וכדומה) עלולים להציג סימפטומים פוסט טראומטיים מלאים או חלקיים לצד הפרעת האבל מורכב ויציב. שתי ההפרעות יכולות לכלול מחשבות חודרניות אינטנסיביות של תכנים הקשורים לאובדן או למנוח. כמו כן, בשתי ההפרעות ייתכנו סימפטומים של הימנעות ממצבים, מקומות, אנשים או דברים המזכירים את המנוח או את האירוע הטראומטי. הבסיס לאבחנה המבדלת בין הפרעת דחק פוסט טראומטית והפרעת אבל נדחה הוא קודם כל ממד הזמן: אבחנת דחק פוסט טראומטית ניתנת בחלוף חודש מהאירוע הטראומטי. לאבחנת אבל מורכב ויציב דרוש שיעברו 12 חודשים מאז אובדן הנפטר. בנוסף, בהפרעת אבל מורכב ויציב יהיה עיסוק מרובה באובדן עצמו, בגעגועים לנפטר (תופעות שאינן חלק מאבחנת PTSD) בעוד ב-PTSD ההתמקדות היא בחוויה הטראומטית ובתגובות פחד הנלוות אליה. כן יהיה עיסוק מרובה באופן בו התרחש האירוע הטראומטי והאופן בו המנוח נפטר כולל עיסוק ברגעיו האחרונים בחיים. ב-PTSD ישנם סימפטומים כמו פלאשבקים ועוררות יתר שאינם חלק מהסיפטומים של PGD.
הפרעת חרדת נטישה: מדובר בהפרעה המתאפיינת בהתפתחות חרדה מפני אפשרות שאדם ינטוש. כשמדובר בהפרעת אבל מורכב ומתמשך
הפרעת אבל מורכב ויציב > קומורבידיות

האבחנות הנלוות השכיחות יחד עם הפרעת אבל מורכב ויציב הן: הפרעות מצב רוח, הפרעת דחק פוסט טראומטית, והפרעות שימוש בחומרים. פוסט טראומה שכיחה יותר כאשר אירוע האובדן הוא אירוע אלים.
סוגי אבל נוספים הנזכרים בספרות המדעית

הגדרת הפרעת אבל מורכב ויציב כוללת בתוכה שתי תופעות באבל, שנחקרו בספרות המדעית:
אבל נדחה (Deleyed Onset): תגובת האבל מופיעה במרבית המקרים אצל מרבית האנשים מיד לאחר האובדן. ישנם עם זאת מקרים בהם התגובה מופיעה בחלוף חודשים מהאובדן. תופעה זו היא נדירה יחסית ולא נחקרה רבות.
אבל טראומטי: באבל טראומטי האדם האבל מציג בנוסף לתסמיני האבל המוכרים והצפויים, גם תסמינים טראומטיים. אבל כזה יכול להתפתח כאשר נסיבות המוות הן אלימות, ובייחוד אם האדם האבל עצמו היה עד ישיר לאירוע המוות (למשל היה נוכח בתאונת דרכים שבה נהרג האדם).
ראו גם

טראומה נפשית
שיקום מאובדן
הערות שוליים

1 2  American Psychiatric Association, Prolonged Grief Disorder, American Psychiatric Association, ‏מאי 2022
↑  American Psychiatric Association, Diagnostic and Statistical Manual of Mental Disorders (DSM-5®), American Psychiatric Pub, 2013-05-22, עמ' 789-792. (באנגלית)
↑  Treml, J., Brähler, E., & Kersting, A, Prevalence, factor structure and correlates of DSM-5-TR criteria for prolonged grief disorder, Frontiers in Psychiatry., 2022
↑  Maarten C Eisma, Prolonged grief disorder in ICD-11 and DSM-5-TR: Challenges and controversies
1 2  Xin Xu et al., Network analysis of PGD, PTSD and insomnia symptoms in Chinese shidu parents with PGD
↑  Anne Dodd, Suzanne Guerin, Susan Delaney, Philip Dodd, Complicated grief: Knowledge, attitudes, skills and training of mental health professionals: A systematic review, Patient Education and Counseling 0 doi: 10.1016/j.pec.2017.03.010
↑  Christopher Hall, Bereavement theory: recent developments in our understanding of grief and bereavement, Bereavement Care 33, 2014-01-02, עמ' 7–12 doi: 10.1080/02682621.2014.902610
↑  Neil Thompson, Gerry R. Cox, Robert G. Stevenson, Handbook of Traumatic Loss: A Guide to Theory and Practice, Routledge, 2017-01-06. (באנגלית)
↑  Holly Aldrich, Diya Kallivayalil, Traumatic Grief After Homicide: Intersections of Individual and Community Loss, Illness, Crisis & Loss 24, 2016-01-01, עמ' 15–33 doi: 10.1177/1054137315587630
אליפות צרפת בטניס 1949

| --- | --- |
 ענף:  טניס 
 תקופת התחרות:  18 במאי 1949 – 29 במאי 1949 (12 ימים) 
 מספר תחרות:  48 
 עיר מארחת:  אצטדיון רולאן גארוס 
 זוכה:  גברים:פרנק פרקר (ארצות הברית) נשים:מרגרט אוסבורן דופונט (ארצות הברית) זוגות גברים:פנצ'ו גונסאלס/פרנק פרקר (ארצות הברית) זוגות נשים:מרגרט אוסבורן דופונט/לואיז ברוף  (ארצות הברית) זוגות מעורבים: שיילה סאמרס/אריק סטרג'ס (דרום אפריקה)
 
 → אליפות צרפת הפתוחה 1948 אליפות צרפת הפתוחה 1950 ← 
 
אליפות צרפת 1949 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-18 במאי והסתיימו ב-29 במאי. זו הייתה האליפות ה-48 מאז ייסודה.
התחרות > תחרות הגברים

בתחרות זו השתתפו 86 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
פרנק פרקר (ארצות הברית ארצות הברית), מנצח תחרות 1948, ניצח בתחרות
פנצ'ו גונסאלס (ארצות הברית ארצות הברית), הודח בחצי הגמר
ג'ובני קוצ'לי (איטליה איטליה), הודח ברבע הגמר
אריק סטרג'ס (דרום אפריקה (1928–1994) דרום אפריקה), הודח בחצי הגמר
לנארט בריילין (שוודיה שוודיה), הודח בסיבוב הרביעי
באדג' פאטי (ארצות הברית ארצות הברית), הפסיד בגמר
מרסל ברנר (צרפת צרפת), הודח ברבע הגמר
דרגוטין מיטיץ' (יוגוסלביה יוגוסלביה), הודח ברבע הגמר
פול רמי (צרפת צרפת), הודח בסיבוב הרביעי
יוסיפ פלדה (יוגוסלביה יוגוסלביה), הודח בסיבוב הרביעי
פליסיסימו אמפון (הפיליפינים הפיליפינים), הודח בסיבוב הרביעי
רוברט אבדסלם (צרפת צרפת), הודח ברבע הגמר
ז'ק תומאס (צרפת צרפת), הודח בסיבוב הרביעי
פרניו פונצ'ץ (יוגוסלביה יוגוסלביה), הודח בסיבוב הרביעי
טורשטן יוהנסון (שוודיה שוודיה), הודח בסיבוב הרביעי
ריקרדו בלביירס (צ'ילה צ'ילה), הודח בסיבוב הרביעי
בגמר התחרות מנצח תחרות 1948 פרנק פרקר (ארצות הברית ארצות הברית) נפגש עם באדג' פאטי (ארצות הברית ארצות הברית) וניצח ב-4 מערכות.
התחרות > תחרות הנשים

בתחרות הנשים השתתפו 52 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:
מרגרט אוסבורן דופונט (ארצות הברית ארצות הברית), מנצחת תחרות 1946, ניצחה בתחרות
לואיז ברוף (ארצות הברית ארצות הברית), הודחה סיבוב השלישי
נלי לנדרי (צרפת צרפת), מנצחת תחרות 1948, הפסידה בגמר
שיילה סאמרס (דרום אפריקה (1928–1994) דרום אפריקה), הודחה בחצי הגמר
בטי הילטון (בריטניה בריטניה), הודחה בסיבוב השני
הלן ריבני (ארצות הברית ארצות הברית), הודחה ברבע הגמר
אנליזה בוסי  (איטליה איטליה),  הודחה בחצי הגמר
ג'ין קורטייר (בריטניה בריטניה), הודחה ברבע הגמר
נל הרמסן (הולנד הולנד), הודחה בסיבוב השלישי
מוניק המלין (צרפת צרפת), הודחה בסיבוב השלישי
אלנה סטראובאובה (איטליה איטליה), הודחה בסיבוב הראשון
וירג'יניה לי בוייר (ארצות הברית ארצות הברית), הודחה ברבע הגמר
ז'קלין פטורני (צרפת צרפת), הודחה בסיבוב השלישי
ג'וי גאנון (בריטניה בריטניה), הודחה בסיבוב השלישי
ג'ואן קרי (בריטניה בריטניה), הודחה ברבע הגמר
ניקלה מיליורי (איטליה איטליה), הודחה בסיבוב השלישי
במשחק הגמר מנצחת תחרות 1948 נלי לנדרי (צרפת צרפת) נפגשה עם מרגרט אוסבורן דופונט (ארצות הברית ארצות הברית) והפסידה בשתי מערכות. באותה שנה מרגרט אוסבורן דופונט ניצחה גם באליפות ארצות הברית הפתוחה.
התחרות > תחרות זוגות גברים

בתחרות השתתפו מספר זוגות. במשחק הגמר פנצ'ו גונסאלס ופרנק פרקר (ארצות הברית ארצות הברית) נפגשו עם מנצחי תחרות 1947 יוסטס פנין ואריק סטרג'ס (דרום אפריקה (1928–1994) דרום אפריקה) וניצחו אותם ב-4 מערכות. באותה שנה הם ניצחו גם באליפות ארצות הברית הפתוחה.
התחרות > תחרות זוגות נשים

בתחרות השתתפו 22 זוגות. מנצחות תחרות 1948 דוריס הארט ופטריסיה טוד (ארצות הברית ארצות הברית) לא השתתפו. להלן דירוג כפי שנקבע לפני התחרות:
מרגרט אוסבורן דופונט ולואיז ברוף (ארצות הברית ארצות הברית), מנצחות תחרות בשנים 1946-1947, ניצחו בתחרות
שיילה סאמרס וטוטס ואטרמייר (דרום אפריקה (1928–1994) דרום אפריקה), הודחו בחצי הגמר
נלי לנדרי וקולט בונה (צרפת צרפת), הודחו ברבע הגמר
ג'וי גאנון ובטי הילטון (בריטניה בריטניה), הפסידו בגמר
במשחק הגמר מרגרט אוסבורן דופונט ולואיז ברוף (ארצות הברית ארצות הברית) ניצחו את ג'וי גאנון ובטי הילטון (בריטניה בריטניה) בשתי מערכות. זה היה הניצחון השלישי של הזוג בתחרות זוגות נשים בצרפת. באותה שנה הזוג ניצח גם באליפות וימבלדון ואליפות ארצות הברית הפתוחה.
התחרות > תחרות זוגות מעורבים

בתחרות השתתפו 40 זוגות. מנצחי תחרות 1948 פטריסיה טוד (ארצות הברית ארצות הברית) וירוסלב דרובני (צ'כוסלובקיה צ'כוסלובקיה) לא השתתפו. במשחק הגמר מנצחי תחרות 1947 שיילה סאמרס ואריק סטרג'ס (דרום אפריקה (1928–1994) דרום אפריקה) נפגשו עם ג'ין קורטייר וג'רי אוקלי (בריטניה בריטניה) וניצחו בשתי מערכות. באותה שנה הזוג ניצח גם באליפות וימבלדון. כמו כן בשנת 1949 אריק סטרג'ס ולואיז ברוף ניצחו באליפות ארצות הברית הפתוחה.
התחרות > ישראל באליפות

בתחרות זו לראשונה השתתפו טניסאים ישראלים:
רפאל גורניצקי הפסיד בסיבוב הראשון לריקרדו בלביירס מצ'ילה ב-3 מערכות.
יעקב בונטמן הפסיד בסיבוב הראשון לג'רלד אוקלי מבריטניה ב-3 מערכות.
יהודה פינקלקראוט הפסיד בסיבוב הראשון לד. רוג'ר מצרפת ב-3 מערכות.
מרדכי אפל הפסיד בסיבוב הראשון לאנרי דובלה מצרפת ב-3 מערכות.
אריה אבידן-וייס ניצח בסיבוב הראשון את ס. לורד מארצות הברית ב-5 מערכות. בסיבוב השני הוא הפסיד לפליסיסימו אמפון מהפיליפינים ב-3 מערכות.
גרטרוד קורנפלד הפסידה בסיבוב הראשון לנל הרמסן מהולנד ב-3 מערכות.
גרטרוד קורנפלד ואריה אבידן-וייס השתתפו גם בתחרות זוגות מעורבים. הם העפילו בסיבוב השני בהתאם לתוצאות ההגרלה והפסידו בו לזוג צרפתי אנה-מרי סז'ר ורוז'ר דודו ב-3 מערכות.
פרנק פרקר, מנצח התחרות
מרגרט אוסבורן דופונט, מנצחת התחרות
חיזיון לאחר הדרשה: יעקב נאבק עם המלאך

| --- | --- |

 מידע כללי
 צייר:  פול גוגן
 תאריך יצירה:  1888
 טכניקה וחומרים:  שמן על בד
 ממדים בס"מ
 רוחב:  91 ס״מ 
 גובה:  72.2 ס״מ 
 נתונים על היצירה
 זרם אמנותי:  אסכולת פונט אוון, פוסט-אימפרסיוניזם 
 מספר יצירה:  NG 1643 (National Galleries Scotland) 
 מיקום:  הגלריה הלאומית של סקוטלנד, אדינבורו, סקוטלנד
 
חיזיון לאחר הדרשה: יעקב נאבק עם המלאך (באנגלית: Vision after the Sermon: Jacob Wrestling with the Angel) היא ציור שמן על בד מעשה ידי הצייר הצרפתי פול גוגן משנת 1888. היצירה מוצגת כיום בגלריה הלאומית של סקוטלנד באדינבורו שבסקוטלנד. היצירה צוירה בפונט אוון שבחבל ברטאן בצרפת.
תיאור היצירה

היצירה מתארת נשים ברטאניות בלבוש אופייני לתקופה כאשר הנשים מצויות בתחתית היצירה ובשמאלה. בחלקה הימני העליון של היצירה מתואר חיזיון אותו חוזות הנשים אשר יצאו מהדרשה. החיזיון מופרד מהנשים באמצעות ענף של עץ. בחזיונן רואות הנשים את יעקב נאבק במלאך, בהתאם למסופר בספר בראשית:
וַיִּוָּתֵר יַעֲקֹב לְבַדּוֹ, וַיֵּאָבֵק אִישׁ עִמּוֹ, עַד עֲלוֹת הַשָּׁחַר.
את חלק החיזיון של התמונה, המייצג את החיזיון המשותף של הנשים, צובע גוגן ברקע אדום, המדגיש כי זהו סופו של המאבק - מאחר שמדובר בעלות השחר.
יצירה זו, המושפעת מסגנון הציור היפני (ענף עץ המפריד בין חלקי התמונה הוא אלמנט בסגנון זה), וכן מושפעת מפגישתו של גוגן עם הצייר אמיל ברנאר (Bernardt) באותה שנה בה צייר את היצירה. בהיותם בפונט אוון פתחו השנים סגנון במסגרתו אלמנטים שונים ביצירה מפרידים בין חלקיה של היצירה ויצרו את זרם הסינתטיזם.
ביצירה זו חורג גוגן מסגנונו האימפרסיוניסטי - נטורליסטי הקודם. הוא משתמש בצבעים עזים ולא טבעיים (בעיקר הצבע האדום שבחיזיון), וכמעט ואינו משתמש בגווני צבע. חריגה נוספת מהסגנון הנטורליסטי היא העובדה שדמויות המשנה (הדמויות הריאליסטיות) גדולות במידה ניכרת מיעקב והמלאך, ובכך הדבר חורג מכללי הקומפוזיציה המקובלים.
ראו גם

מאבק יעקב והמלאך
Bit

| --- | --- |

 מפתח:  בנק הפועלים
 מחזור חיים:  2016–הווה (כ־9 שנים)
 מערכת הפעלה:  אנדרואיד, iOS
 קטגוריה:  בנקאות
 https://www.bitpay.co.il/he
 
סמליל האפליקציה הראשון, שהיה בשימוש מדצמבר 2016 ועד לנובמבר 2024
bit (בִּיט) היא אפליקציית תשלומים מבית בנק הפועלים, שבאמצעותה ניתן לשלם ולקבל תשלום. האפליקציה נתמכת במערכות ההפעלה אנדרואיד ו־iOS.
בפברואר 2021 אישר בנק ישראל ל־bit לשמש כארנק דיגיטלי.